*Lēmuma projekts*

**Par grozījumiem Alūksnes novada pašvaldības domes 26.04.2018. lēmumā Nr. 149 “Par Ziemeru pamatskolas nolikuma apstiprināšanu”**

Pamatojoties uz Pašvaldību likuma 10. panta pirmās daļas 8. punktu, Izglītības likuma 22. panta pirmo daļu, Vispārējās izglītības likuma 9. panta otro daļu,

Izdarīt Alūksnes novada pašvaldības domes 2018. gada 26. aprīļa lēmumā Nr. 149 “Par Ziemeru pamatskolas nolikuma apstiprināšanu” (turpmāk - nolikums) šādus grozījumus:

1. Izteikt lēmuma un nolikuma izdošanas tiesiskā pamatojuma atsauci jaunā redakcijā: “Izdots saskaņā ar Pašvaldību likuma 10. panta pirmās daļas 8. punktu, Izglītības likuma 22. panta pirmo daļu, Vispārējās izglītības likuma 9. panta otro daļu”.
2. Papildināt nolikumu ar 4.1 punktu šādā redakcijā: “4.1 Iestādes izglītības programmu īstenošanas vietas adreses norādītās Valsts izglītības informācijas sistēmā Ministru kabineta noteiktajā kārtībā”.
3. Papildināt nolikuma 8. punktu ar 8.9. apakšpunktu šādā redakcijā: “8.9. aizpildīt un iesniegt oficiālās statistikas veidlapu (atbilstoši normatīvajos aktos par oficiālās statistikas veidlapu paraugiem izglītības jomā noteiktajam), aktualizēt Izglītības iestāžu reģistrā norādāmo informāciju atbilstoši Ministru kabineta noteikumiem par Valsts izglītības informācijas sistēmas saturu, uzturēšanas un aktualizācijas kārtību, kā arī nodrošināt pašnovērtējuma ziņojuma aktualizāciju un tā pieejamību iestādes vai dibinātāja tīmekļvietnē”.
4. Izteikt nolikuma 9. punktu šādā redakcijā: “9. Iestāde īsteno pirmsskolas izglītības programmas, vispārējās pamatizglītības programmas, tajā skaitā speciālās pirmsskolas un pamatizglītības programmas”.
5. Izteikt nolikuma 13. punktu šādā redakcijā: “13. Pirmsskolas izglītības programmā izglītojamo uzņemšanas kārtību iestādē nosaka dibinātājs normatīvajos aktos noteiktajā kārtībā. Pirmsskolas izglītības programmu apgūst izglītojamie no 1,5 gadu līdz septiņu gadu vecumam. Atkarībā no veselības stāvokļa un psiholoģiskās sagatavotības pirmsskolas izglītības programmas apguvi atbilstoši Vispārējās izglītības likumā noteiktajam var pagarināt par vienu gadu saskaņā ar ģimenes ārsta atzinumu”.
6. Svītrot 16. punktā trešo teikumu “Pārbaudījumu grafiks tiek saskaņots ar iestādes direktoru katra semestra sākumā”.
7. Svītrot 18. punktu.
8. Izteikt nolikuma 42. punktu šādā redakcijā: “42. Iestādes valdījumā ir nodots pašvaldības nekustamais īpašums “Pamatskola”, adrese “Pamatskola”, Māriņkalnā, Ziemera pagastā, Alūksnes novadā, LV-4332, kadastra apzīmējums 3660 002 0259 001.”
9. Lēmums stājas spēkā 2024. gada 1. martā.